Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Enerģētikas likumā**

**(Nr. 448/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(3)** | **Ministru kabineta atzinums** | **Komisijas atzinums** |
|  | Izdarīt Enerģētikas likumā (Latvijas Republikas Saeimas un Ministru Kabineta Ziņotājs, 1998, 20. nr.; 2000, 17. nr.; 2001, 12. nr.; 2005, 8., 13. nr.; 2008, 14. nr.; 2009, 2., 14. nr.; Latvijas Vēstnesis, 2010, 82., 106. nr.; 2011, 36., 161. nr.; 2012, 186. nr.; 2014, 60. nr.; 2016, 37., 52. nr.; 2018, 76. nr.) šādus grozījumus: |  |  |  |  |
| **72. pants**  (1) Ministru kabinets nosaka kārtību, kādā komersanti nodrošina un sniedz drošības rezervju pakalpojumu valsts naftas produktu rezervju izveidei noteiktā apjomā, lai enerģētiskās krīzes periodos tiktu nodrošināta apgāde ar naftas produktiem.  (2) Lai nodrošinātu un sniegtu šā panta pirmajā daļā minēto drošības rezervju pakalpojumu, Ekonomikas ministrija organizē iepirkumu.  **72.1 pants**  Centrālās krājumu uzturēšanas struktūras (CKUS) funkcijas pilda Ekonomikas ministrija. Šīs struktūras funkcijas ir šādas:  1) iegādāties šā likuma 72. panta pirmajā daļā minēto pakalpojumu, ievērojot šajā likumā un publisko iepirkumu jomu regulējošos normatīvajos aktos minētās prasības;  2) administrēt šā likuma 72. panta pirmajā daļā minēto pakalpojumu;  3) administrēt valsts nodevu par šā likuma 72. pantā noteikto drošības rezervju uzturēšanu.  **72.4 pants**  Ekonomikas ministrija šā likuma 72.1 pantā minēto funkciju izpildei nepieciešamos izdevumus sedz no valsts nodevas ieņēmumiem, kas saņemti par drošības rezervju uzturēšanu. Drošības rezervju uzturēšanas valsts nodevu ieskaita valsts pamatbudžetā. | Aizstāt 72. panta otrajā daļā, 72.1 un 72.4 pantā vārdus "Ekonomikas ministrija" ar vārdiem "Būvniecības valsts kontroles birojs". |  |  |  |  |
| **XVI nodaļa Administratīvie pārkāpumi enerģētikas jomā un kompetence administratīvo pārkāpumu procesā**  *(Nodaļa 03.10.2019. likuma redakcijā, kas stājas spēkā 01.11.2019. Nodaļa stājas spēkā 01.01.2020. Sk. Pārejas noteikumu 57. punktu)*  **117. pants**  (1) Par elektroenerģijas, siltumenerģijas vai dabasgāzes piegādes, tirdzniecības un lietošanas noteikumu pārkāpšanu piemēro naudas sodu fiziskajai personai līdz sešdesmit naudas soda vienībām, bet juridiskajai personai — līdz sešsimt naudas soda vienībām.  (2) Par elektroenerģijas, siltumenerģijas vai dabasgāzes patvaļīgu patērēšanu piemēro naudas sodu fiziskajai personai līdz sešdesmit naudas soda vienībām, bet juridiskajai personai — līdz sešsimt naudas soda vienībām.  (3) Par elektroenerģijas pārvades vai sadales sistēmas bojāšanu piemēro naudas sodu fiziskajai personai līdz simt divdesmit naudas soda vienībām, bet juridiskajai personai — līdz septiņsimt naudas soda vienībām.  (4) Par patvaļīgu pieslēgšanos dabasgāzes apgādes sistēmai vai siltumapgādes sistēmai vai šo sistēmu bojāšanu piemēro naudas sodu fiziskajai personai līdz simt četrdesmit naudas soda vienībām, bet juridiskajai personai — līdz septiņsimt naudas soda vienībām. |  | **1** | **Juridiskais birojs**  XVI nodaļā:  izteikt 117. pantu kā 118. pantu; |  |  |
| **118. pants**  (1) Administratīvā pārkāpuma procesu par šā likuma 117. pantā minētajiem pārkāpumiem līdz administratīvā pārkāpuma lietas izskatīšanai veic pašvaldības policija vai Valsts policija.  (2) Administratīvā pārkāpuma lietu par šā likuma 117. pantā minētajiem pārkāpumiem izskata pašvaldības administratīvā komisija. |  | **2** | **Juridiskais birojs**  izteikt 118. pantu kā 119. pantu un aizstāt tā tekstā skaitli “117” ar skaitli “118”. |  |  |
| **Pārejas noteikumi**  57. Šā likuma XVI nodaļa stājas spēkā vienlaikus ar Administratīvās atbildības likumu.  (03.10.2019. likuma redakcijā, kas stājas spēkā 01.11.2019.) |  | **3** | **Juridiskais birojs**  Papildināt likumu ar pārejas noteikumu 58.punktu šādā redakcijā:  “58. Grozījumi šā likuma XVI nodaļā (par pantu numerācijas aizstāšanu un atsauces precizēšanu) stājas spēkā vienlaikus ar Administratīvās atbildības likumu.” |  |  |
|  | Likums stājas spēkā 2020. gada 1. janvārī. |  |  |  |  |